**ประกาศแนบท้าย 3**

**ขั้นตอนการยื่นคำร้องขอรับอนุญาตเป็นผู้ตรวจสอบมาตรฐานสินค้า**

ผู้ที่ผ่านการทดสอบความรู้และได้เข้ารับการอบรมจากสำนักงานมาตรฐานสินค้าแล้ว ให้ดำเนินการยื่นคำร้องขอรับอนุญาตเป็นผู้ตรวจสอบมาตรฐานสินค้า ผ่านระบบบริการส่งออกสินค้ามาตรฐาน (OCS Connect)   
โดยให้ดำเนินการตามขั้นตอนดังต่อไปนี้

**1. ผู้ตรวจสอบมาตรฐานสินค้าที่ขอรับอนุญาตใหม่ (เซอร์เวเยอร์รายใหม่) ทั้งประเภท ก และประเภท ข**

1.1 ผู้ขอรับอนุญาตฯ ดำเนินการตรวจสอบประวัติอาชญากรรม จากสำนักงานตำรวจแห่งชาติ   
กองทะเบียนประวัติอาชญากร ด้วยตนเอง ก่อนวันเข้ารับการอบรมกับสำนักงานมาตรฐานสินค้า (กองทะเบียนประวัติอาชญากร โทร. 0 2205 1315, 0 2205 1347)

1.2 ผู้ขอรับอนุญาตฯ ต้องลงทะเบียนผ่าน “ระบบการให้บริการออกหนังสือสำคัญการส่งออก-นำเข้าสินค้าฯ (DFT SMART - Licensing systems : SMART-I)” เพื่อขอรับ User Name และ Password จากสำนักบริการการค้าต่างประเทศ กรมการค้าต่างประเทศ ที่เว็บไซต์ https://smart-1.dft.go.th/UserAuthentication/Login โดยเลือกหัวข้อ   
“บุคคลธรรมดา” (สอบถามข้อมูลการลงทะเบียนได้ที่ โทร. 0 2547 4837 , 0 2547 4829)

1.3 ยื่นคำร้องขอรับอนุญาตเป็นผู้ตรวจสอบมาตรฐานสินค้า **(แบบ มส. 3)** ผ่านระบบบริการส่งออกสินค้ามาตรฐาน (OCS Connect) ของสำนักงานมาตรฐานสินค้า (http://ocsuser.dft.go.th) พร้อมแนบ (upload) เอกสาร หลักฐาน และรูปถ่าย ประกอบคำร้องขอฯ ได้ตั้งแต่วันที่ 15 – 31 สิงหาคม 2567

**2. ผู้ตรวจสอบมาตรฐานสินค้าขาดต่ออายุใบอนุญาตเกิน 2 ปี**

2.1 ผู้ขอรับอนุญาตฯ ต้องลงทะเบียนผ่าน “ระบบการให้บริการออกหนังสือสำคัญการส่งออก-นำเข้าสินค้าฯ (DFT SMART - Licensing systems : SMART-I)” เพื่อขอรับ User Name และ Password จากสำนักบริการการค้าต่างประเทศ กรมการค้าต่างประเทศ ที่เว็บไซต์ https://smart-1.dft.go.th/UserAuthentication/Login โดยเลือกหัวข้อ “บุคคลธรรมดา” (สอบถามข้อมูลการลงทะเบียนได้ที่ โทร. 0 2547 4837 , 0 2547 4829)

2.2 ยื่นคำร้องขอรับอนุญาตเป็นผู้ตรวจสอบมาตรฐานสินค้า **(แบบ มส. 3)** ผ่านระบบบริการส่งออกสินค้ามาตรฐาน (OCS Connect) ของสำนักงานมาตรฐานสินค้า (http://ocsuser.dft.go.th) พร้อมแนบ (upload) เอกสาร หลักฐาน และรูปถ่าย ประกอบคำร้องขอ ได้ตั้งแต่วันที่ 15 – 31 สิงหาคม 2567

**3. ผู้ตรวจสอบมาตรฐานสินค้าเพิ่มเติม (เซอร์เวเยอร์รายเก่า)**

3.1 ผู้ขอรับอนุญาตฯ ต้องลงทะเบียนผ่าน “ระบบการให้บริการออกหนังสือสำคัญการส่งออก-นำเข้าสินค้าฯ (DFT SMART - Licensing systems : SMART-I)” เพื่อขอรับ User Name และ Password จากสำนักบริการการค้าต่างประเทศ กรมการค้าต่างประเทศ ที่เว็บไซต์ https://smart-1.dft.go.th/UserAuthentication/Login โดยเลือกหัวข้อ “บุคคลธรรมดา” (สอบถามข้อมูลการลงทะเบียนได้ที่ โทร. 0 2547 4837 , 0 2547 4829)

3.2ยื่นคำร้องขอรับอนุญาตเป็นผู้ตรวจสอบมาตรฐานสินค้าเพิ่มเติม **(แบบ มส. 3/1)** ผ่านระบบบริการส่งออกสินค้ามาตรฐาน (OCS Connect) ของสำนักงานมาตรฐานสินค้า (http://ocsuser.dft.go.th) พร้อมแนบ (upload) เอกสาร หลักฐาน และรูปถ่าย ประกอบคำร้องขอ ได้ตั้งแต่วันที่ 15 – 31 สิงหาคม 2567

- 2 -

**4. การชำระค่าธรรมเนียมและรับบัตรประจำตัวผู้ตรวจสอบมาตรฐานสินค้า**

เมื่อผู้ขอรับอนุญาตฯ ดำเนินการยื่นคำร้องขอรับอนุญาตให้เป็นผู้ตรวจสอบมาตรฐานสินค้าเรียบร้อยแล้ว   
ผู้ขอรับอนุญาตฯ ต้องชำระค่าธรรมเนียม ตามทางช่องที่กรมการค้าต่างประเทศกำหนดไว้ ภายใน 7 วันทำการ   
นับจากวันที่ได้รับแจ้งผลการพิจารณา โดยชำระค่าธรรมเนียมใบอนุญาตผู้ตรวจสอบมาตรฐานสินค้า ประเภท ก ฉบับละ 500 บาท ประเภท ข ชนิดสินค้าละ 100 บาท ค่าบัตรประจำตัวผู้ตรวจสอบมาตรฐานสินค้า ฉบับละ 25 บาท และรับบัตรประจำตัวฯ ที่สำนักงานมาตรฐานสินค้าหากผู้ขอรับอนุญาตฯ ไม่สามารถรับบัตรประจำตัวฯ   
ได้ด้วยตนเอง ให้ผู้ขอรับอนุญาตฯ ทำหนังสือมอบอำนาจพร้อมติดอากรแสตมป์ ฉบับละ 10 บาท พร้อมแนบสำเนาบัตรประชาชนผู้มอบอำนาจ จำนวน 1 ฉบับ

ทั้งนี้ ผู้ขอรับอนุญาตเป็นผู้ตรวจสอบมาตรฐานสินค้า ต้องมีคุณสมบัติตามกฎกระทรวง การขอรับอนุญาตเป็นผู้ตรวจสอบมาตรฐานสินค้าและการกำหนดเงื่อนไขการปฏิบัติงานของผู้ตรวจสอบมาตรฐานสินค้า พ.ศ. 2564

หากมีข้อสงสัยสอบถามเพิ่มเติมได้ที่

กลุ่มงานทะเบียนและใบอนุญาตสินค้ามาตรฐาน

โทร. 0 2547 4749 , 0 2547 5149